
ORDIN
privind modificarea și completarea anexei nr. 1 la Ordinul ministrului mediului, apelor și pădurilor și al viceprim-ministrului, ministrul economiei, comerțului și relațiilor cu mediul de afaceri nr. 1494/846/2016 pentru aprobarea procedurii şi criteriilor de acordare a licenţei de operare, revizuire, vizare anuală şi anulare a licenţei de operare a organizaţiilor colective şi de aprobare a planului de operare pentru producătorii care îşi îndeplinesc în mod individual obligaţiile, acordarea licenţei reprezentanţilor autorizaţi, precum şi componenţa şi atribuţiile comisiei de autorizare, pentru gestionarea deşeurilor de echipamente electrice şi electronice

Având în vedere referatul de aprobare al Direcţiei Deşeuri şi Situri Contaminate nr. 129012/DDSC/26.10.2026,
În temeiul prevederilor art. 25 alin. (7) din Ordonanţa de urgenţă a Guvernului nr. 5/2015 privind deşeurile de echipamente electrice şi electronice, aprobată cu modificări şi completări prin Legea nr. 127/2024, cu completările ulterioare, al art. 57 alin. (1), (4) şi (5) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, al art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor şi Pădurilor, cu modificările şi completările ulterioare, precum și al art. 10 alin. (6) din Hotărârea Guvernului nr. 189/2025 privind organizarea şi funcţionarea Ministerului Economiei, Antreprenoriatului, Digitalizării şi Turismului,
ministrul mediului, apelor şi pădurilor şi ministrul economiei, digitalizării, antreprenoriatului și turismului emit următorul

ORDIN:

Art. I - Anexa nr. 1 la Ordinul ministrului mediului, apelor şi pădurilor şi al viceprim-ministrului, ministrul economiei, comerţului şi relaţiilor cu mediul de afaceri nr.1494/846/2016 pentru aprobarea procedurii şi criteriilor de acordare a licenţei de operare, revizuire, vizare anuală şi anulare a licenţei de operare a organizaţiilor colective şi de aprobare a planului de operare pentru producătorii care îşi îndeplinesc în mod individual obligaţiile, acordarea licenţei reprezentanţilor autorizaţi, precum şi componenţa şi atribuţiile comisiei de autorizare, pentru gestionarea deşeurilor de echipamente electrice şi electronice, publicat în Monitorul Oficial al României, Partea I, nr. 682 din 2 septembrie 2016, cu modificările ulterioare, se modifică și se completează după cum urmează:
1. Articolul 8 se abrogă.
2. La articolul 9, alineatul (1) se modifică și va avea următorul cuprins: 
„(1) În vederea obţinerii vizei anuale, organizaţiile colective transmit comisiei Raportul de audit  financiar statutar, definit în Legea nr. 162/2017 privind auditul statutar al situaţiilor financiare anuale şi al situaţiilor financiare anuale consolidate şi de modificare a unor acte normative, cu modificările și completările ulterioare, un audit ISA 805 - Standard Internațional de Audit (International Standard on Auditing) intitulat „Considerații speciale — Audituri ale situațiilor financiare individuale și audituri ale elementelor, conturilor sau posturilor specifice ale unei situații financiare", realizat de auditori financiari persoane fizice sau societăți de audit înscrise în Camera Auditorilor Financiari din România, denumită în continuare, CAFR, precum şi un raport de audit operaţional extern întocmit potrivit anexei nr. 1d, până la data de 15 mai a anului următor pentru care se realizează auditurile externe.
3. La articolul 10, alineatul (1) se modifică și va avea următorul cuprins:
„(1) Comisia nu acordă viza anuală dacă se constată existența a cel puțin unuia din următoarele cazuri:
[bookmark: _Hlk206796876]a) când cel puțin una dintre condiţiile prevăzute în anexa nr. 1e pe care trebuie să le îndeplinească o organizaţie colectivă nu este îndeplinită, în modalitatea și termenele detaliate în aceeași anexă; 
b) la evaluarea activității, conform grilei prevăzută în anexa nr. 1f, organizația nu obține minimum 80 de puncte din totalul de 100 de puncte.”
4. La articolul 11, alineatul (1) se modifică și va avea următorul cuprins:
„(1) Măsura de neacordare a vizei anuale poate fi luată numai după ce organizaţiei colective i s-a acordat dreptul pentru remedierea situaţiei constatate, în termenul prevăzut, pentru fiecare situație în parte, în anexa nr. 1e sau în anexa nr. 1f.”
5. Articolele 13 și 15 se abrogă. 
6. La articolul 16, alineatul (1) se modifică și va avea următorul cuprins:
„(1) Licenţa de operare a organizaţiilor colective se anulează în cazul neacordării vizei anuale în condițiile art. 10.” 
7. La articolul 17 alineatul (1), după litera f), se introduce o nouă literă, lit. f1, cu următorul cuprins:
„f1) să notifice Comisia cu privire la orice intenţie de modificare a valorilor contribuţiilor financiare percepute producătorilor, pentru care îndeplineste obligaţiile privind răspunderea extinsă, cu cel putin 30 de zile înainte de data la care doreşte publicarea pe site-ul propriu a tarifelor modificate, iar notificarea să includă prezentarea structurii costurilor în conformitate cu anexa nr. 1b;”.
8. După anexa nr. 1d, se introduc două noi anexe, anexa nr. 1e și 1f, având cuprinsul prevăzut în anexa nr. 1 și 2 la prezentul ordin.
9. Articolul 18 se modifică și va avea următorul cuprins:
„Anexele nr. 1a-1f fac parte integrantă din prezenta procedură.”




Art. II. Prezentul ordin se publică în Monitorul Oficial al României, Partea I.

MINISTRUL MEDIULUI, 				MINISTRUL ECONOMIEI, 
APELOR ȘI PĂDURILOR				DIGITALIZĂRII, 										ANTREPRENORIATULUI ȘI 								TURISMULUI
Natalia-Elena INTOTERO			Daniel- Cătălin ZAMFIR

Anexa nr. 1
(Anexa nr. 1e la procedură)
Condiţiile pe care trebuie să le îndeplinească o organizaţie colectivă pentru obținerea vizei anuale, în aplicarea art. 10 alin. (1) lit. a)
	Nr.
	Obligația de îndeplinit
	Mijloace de dovedire a îndeplinirii obligației
	Modalitate concretă de aplicare, termene și pași de remediere

	1.
	Conform OUG 5/2015 art. 25, alin.(9), lit. a):
Organizația colectivă care implementează obligaţiile privind răspunderea extinsă a producătorului de EEE trebuie să facă dovada că au calitatea de membri fondatori/membri/acţionari, respectiv asociaţi numai producători de EEE înregistraţi în Registrul naţional al producătorilor de EEE gestionat de ANMAP, clienți ai Organizaţiei care implementează răspunderea extinsă a producătorului.
	Toți acționarii/asociații au numărul valabil sau sunt în procedură de actualizare în Registrul naţional al producătorilor de EEE gestionat de Agenţia Naţională pentru Mediu şi Arii Protejate.

	Dacă există un asociat/acționar cu număr neactualizat, se dă termen de demarare a procedurii de remediere de 60 zile de la comunicare, pentru actualizare număr sau excludere din acționariat sau asociație.



	2.
	Conform OUG 5/2015 art. 25, alin. (9), lit. b):
Organizația colectivă care implementează obligaţiile privind răspunderea extinsă a producătorului de EEE trebuie să facă dovada că membrii fondatori/membrii/acţionarii, respectiv asociaţii nu deţin autorizaţii de colectare şi tratare DEEE, iar deţinătorii, respectiv acţionarii majoritari/proprietarii nu deţin acţiuni/părţi sociale la operatori autorizaţi de colectare sau tratare DEEE.

	Fondatori/membri/acționari/asociați  sa nu detina autorizatie de mediu pentru colectare si/sau tratare DEEE. 


	Dacă există un producător. fondator/membru/asociat/acționar pe lista operatorilor autorizați pentru colectare și/sau tratare DEEE sau vreun deţinător, respectiv acţionar majoritar/ proprietar al unui producător, acționar sau asociat deține părti sociale sau acțiuni la operatori autorizați de colectare sau tratare DEEE, se dă termen de demarare a procedurii de remediere de 60 zile de la comunicare, prin ieșire din acționariatul operatorului de colectare și/sau tratare sau prin excludere din acționariatul sau dintre membrii asociați ai organizației colective care implementează răspunderea extinsă a producătorului.

	3.
	Conform OUG 5/2015 art. 25, alin. (9), lit. d) și e):
Organizația colectivă care implementează obligaţiile privind răspunderea extinsă a producătorului de EEE trebuie să facă dovada constituirii unei garanţii în cuantum de 2 milioane lei, garanţie ce nu va utiliza sumele încasate în vederea gestionării DEEE conform prevederilor art. 28, în favoarea AFM, sub forma unui depozit în numerar sau a unei scrisori de garanţie bancară ori altui instrument de garantare emis de către o societate bancară, valabilă pentru întreaga perioadă de autorizare, cu scopul garantării obligaţiilor fiscale prevăzute la art. 9 alin. (1) lit. y) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare; precum și, dacă este cazul, să facă dovada completării garanției, la solicitarea şi la termenul stabilit de AFM, dacă AFM a constatat că suma de 2 milioane lei este insuficientă în vederea garantării obligaţiilor de plată prevăzute la art. 9 alin. (1) lit. y) din Ordonanţa de urgenţă a Guvernului nr. 196/2005, aprobată cu modificări şi completări prin Legea nr. 105/2006, cu modificările şi completările ulterioare.
	 Confirmare emisă de AFM privind constituirea garanției obținută prin cooperare instituțională; în subsidiar, dovadă depusă de organizația colectivă care implementează răspunderea extinsă a producătorului.



	Dacă lipsește garanția sau aceasta nu este reîntregită, se dă termen de remediere de 10 zile de la comunicare, prin aducerea dovezii constituirii ori reîntregirii.



	4.
	Conform OUG 5/2015 art, 25, alin. (9), lit. c) 
Organizația colectivă care implementează obligaţiile privind răspunderea extinsă a producătorului de EEE trebuie să facă dovada că a menținut, în anul de activitate supus analizei, o cotă de piaţă de minimum 5% pentru EEE introduse pe piaţă de către membri fondatori/ membri/ acţionari, respectiv asociaţi, pentru cel puţin o categorie de EEE autorizată.
	Se demonstrează cu raport de la AFM cu cota de piață calculata strict pe datele detinute de AFM pentru producatorii inregistrati in eTax, pe categorii.
	Nu există termen ori măsură de remediere, întrucât se referă la un an deja încheiat.

	5.
	Conform Ordinului 1494/2016, art. 9 (1):
Organizația colectivă care implementează obligaţiile privind răspunderea extinsă a producătorului de EEE trebuie transmită comisiei Raportul de audit  financiar statutar (in sensul Legii 162/2017) realizat de auditori financiari persoane fizice sau societăți de audit înscrise în Camera Auditorilor Financiari din România (CAFR), precum şi un raport de audit operaţional extern întocmit potrivit anexei nr. 1d "Cerinţe minime pentru efectuarea auditului operaţional extern pentru solicitanţii auditului", până la 15 mai a anului următor pentru care se realizează auditurile externe.
	i. Transmiterea rapoartelor în termenul legal
ii. Transmiterea rapoartelor în formatul și structura solicitate.
Raportul de audit financiar sa conțină opinia “fără rezerve”
iii. Auditorul operațional să aibă certificare de auditor de mediu, experiență de minim 3 ani în domeniul auditurilor de mediu, cu  experiență de minim 5 operațiuni finalizate de audit operațional privind răspunderea extinsă a producătorilor atestate prin listă a auditurilor finalizate și declarație pe propria răspundere.
Auditorul financiar sa fie membru activ CAFR si sa aibă experiența de cel puțin 5 misiuni de audit financiar finalizate în domeniul răspunderii extinse a producătorilor.
	Termen de remediere de 60 zile, respectiv până la 15 iulie pentru transmiterea raportului final

	6.
	Conform OUG 5/2015 art. 25, alin. (10) OUG 5/2015: 
Organizația colectivă care implementează obligaţiile privind răspunderea extinsă a producătorului de EEE trebuie să atingă anual obiectivele de colectare DEEE prevăzute în anexa nr. 6 (65% din masa medie a cantităţii totale de EEE introduse pe piaţă în cei 3 ani precedenţi), cel puţin în proporție de 70%.  Pentru diferenta pana la 100% indeplinire obiectiv, organizatia trebuie sa faca dovada platii contributiei la AFM.
	Punctele de mai jos cumulate
i. Rata de colectare declarată conform Anexei nr. 5 la Ordinul 1494/2016 pe 15 mai, pentru anul anterior.
ii. Rata de colectare confirmată de auditul operațional extern depus.
iii. Raport de inspecție AFM, dacă este cazul și există.
iv. Rata de colectare transmisă de AFM către comisie. Obligația se consideră îndeplinită inclusiv în situația în care se comunică că s-au achitat contribuțiile pentru ne-atingerea țintelor de colectare pana la atingerea procentului de 100% indeplinire obiectiv, conform art. 9 alin. (1) lit. y) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare.

	Viza anuală nu se acordă dacă oricare dintre obiectivul și/sau ratele de colectare prevăzute la art. 17 din OUG 5/2015 nu sunt dovedite a fi fost atinse cel puțin în proporție de 70 %.



	
	Atingerea ratei minime de colectare pe categorii conform art. 17 ^1 OUG 5/2015, aprobată cu modificări și completări prin Legea nr. 127/2024, cu completările ulterioare:
a) începând cu data de 1 ianuarie 2025, de cel puțin 15%;
b) începând cu data de 1 ianuarie 2026, de cel puțin 20%;
c) începând cu data de 1 ianuarie 2027, de cel puțin 30%;
d) începând cu data de 1 ianuarie 2028, de cel puțin 40%;
e) începând cu data de 1 ianuarie 2029, de cel puțin 50%.
	Punctele de mai jos cumulate
i. Rata de colectare declarată conformAnexei 5 la Ordinul 1494/2016 pe 15 mai, pentru anul anterior.
ii. Rata de colectare confirmată de auditul operațional extern depus.
iii. Raport de inspecție AFM, dacă este cazul și există.
iv. Rata de colectare transmisă de AFM către comisie. 
	

	7.
	
	
	









Anexa nr. 2
(Anexa nr. 1f la procedură)

Grilă de evaluare anuală a organizaţiei colective, în aplicarea art. 10 alin. (1) lit. b)
	Nr.
	Cerința și criteriul de evaluare a Organizaţiei care implementează răspunderea extinsă a producătorului pentru anul precedent
	Elemente de evaluare a îndeplinirii criteriului
	Punctaj maxim posibil aferent criteriului
	Punctaj acordat (în raport cu proporția de realizare)

	Criterii de evaluare referitoare la gradul și modul de îndeplinire a obiectivelor de colectare, reciclare și valorificare 

	43p
	

	1.
	Rata globală de colectare conform art. 17 și Anexei 6 din OUG 5/2015, aprobată cu modificări și completări prin Legea nr. 127/2024 – gradul de atingere între 70% și 100% (notă: pentru rată sub 70% se aplică Anexa nr. 11e, pct. 6)


	Oricare dintre punctele i., ii., iii., cumulativ cu punctul iv.
ii. Rata de colectare confirmată de auditul operațional extern depus.
Și/sau
iii. Raport de inspecție AFM, dacă este cazul și există.
Și
iv. Rata de colectare transmisă de AFM către comisie. Obligația se consideră îndeplinită inclusiv în situația în care se comunică că s-au achitat contribuțiile pentru ne-atingerea țintelor de colectare pana la 100% indeplinire obiectiv, conform art. 9 alin. (1) lit. y) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare.

Note:
· Atingerea ratelor de colectare 100% - punctaj maxim (30p)
· Atingerea peste 75%, dar sub 100%, a ratelor de colectare și plata contribuțiilor la Fondul pentru Mediu – 80% (24p)
	30 p
	70-75%-5p

75-80%-10p

80-85%-15p

85-90%-20p

90-95%-25p

95-100%-30p

	2.
	Atingerea ratelor minime de reciclare și valorificare conform OUG 5/2015, art. 25, alin. (10), lit. b): 
Organizaţiile autorizate să implementeze obligaţiile privind răspunderea extinsă a producătorului au obligația să atingă anual cel puţin obiectivele prevăzute în anexa nr. 9 din O.U.Gg 5/2015, pentru care implementează obligaţiile privind răspunderea extinsă a producătorului, respectiv:
a) pentru DEEE incluse în categoria 1 sau 4 din anexa nr. 2 la ordonanţa de urgenţă: 85% se valorifică; şi 80% se pregătesc pentru reutilizare şi se reciclează;    
b) pentru DEEE incluse în categoria 2 din anexa nr. 2 la ordonanţa de urgenţă:     80% se valorifică; şi 70% se pregătesc pentru reutilizare şi se reciclează la ordonanţa de urgenţă;     
c) pentru DEEE incluse în categoria 5 sau 6 din anexa nr. 2 la ordonanţa de urgenţă:     75% se valorifică; şi 55% se pregătesc pentru reutilizare şi se reciclează;     
d) pentru DEEE incluse în categoria 3 din anexa nr. 2 la ordonanţa de urgenţă, 80% se reciclează
	Oricare dintre punctele i., ii., iii., cumulativ cu punctul iv.
ii. Rata de colectare confirmată de auditul operațional extern depus.
Și/sau
iii. Raport de inspecție AFM, dacă este cazul și există.
Și
iv. Rata de colectare transmisă de AFM către comisie. Obligația se consideră îndeplinită inclusiv în situația în care se comunică că s-au achitat contribuțiile pentru ne-atingerea țintelor de colectare, conform art. 9 alin. (1) lit. y) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare.

	13p
	

	Criterii de evaluare referitoare la sustenabilitate și costuri 
	45p
	

	4.
	Respectarea structurii și valabilității pentru contribuțiile financiare percepute producătorilor, conform OUG 5/2015, art 25, alin. (11):
a)	cel puţin 70% costuri de colectare, preluare, tratare, valorificare şi eliminare în condiţii de protecţie a mediului a DEEE pentru toate EEE puse pe piaţă, fără a aplica în formula de calcul ratele de colectare şi/sau valorificare;
b)	maximum 10% costuri pentru dezvoltarea/funcţionarea sistemului de gestionare a DEEE;
c)	maximum 5% costuri pentru studii, informare şi conştientizare;
d)	maximum 15% cheltuieli de funcţionare a organizaţiei care implementează obligaţiile privind răspunderea extinsă a producătorului;
e) lista cu valorile costurilor de gestionare propuse de Organizaţiile care implementează răspunderea extinsă a producătorului este valabilă cel puţin 6 luni.
	Confirmarea structurii costurilor din anul anterior prin auditul financiar extern (conform ISA 805) și/sau auditul operațional extern.

Raport de inspecție AFM, dacă este cazul și există.

	20p
	

	5.
	Dovada instituirii unui mecanism de audit intern conform prevederilor art. 12 alin. (9) lit. e) din Ordonanţa de urgenţă a Guvernului nr. 92/2021, aprobată cu modificări şi completări prin Legea nr. 17/2023, cu modificările şi completările ulterioare.
Organizația care implementează obligaţiile privind răspunderea extinsă a producătorului de EEE trebuie transmită comisiei Raportul de audit  financiar statutar (in sensul Legii 162/2017) realizat de auditori financiari persoane fizice sau societăți de audit înscrise în Camera Auditorilor Financiari din România (CAFR), precum şi un raport de audit operaţional extern întocmit potrivit anexei nr. 1d "Cerinţe minime pentru efectuarea auditului operaţional extern pentru solicitanţii auditului", până la 15 mai a anului următor pentru care se realizează auditurile externe.
	Depunerea deciziei de instituire a auditului și structura acestuia/ contractului cu auditorul financiar membru CAFR\contractat extern pentru activitatea de audit intern, in care este inclusă misiunea de audit pentru indeplinirea cerintei de la art. 12 alin. (9) lit. e) din Ordonanţa de urgenţă a Guvernului nr. 92/2021
Depunerea raportului de audit/ scrisorii de audit in care auditorul intern certifică faptul că a realizat verificările conform cerințelor legale și că entitatea respectă obligațiile din OUG 92/2021., art.12, alin (9).

	5p
	0 pct lipsa
5 pct exista mecanism

	6.
	Dovada respectării condițiilor de a acționa fără discriminare și în mod transparent față de producătorii pentru care implementează obligaţiile privind răspunderea extinsă a producătorului, astfel:
•	asigurarea desfășurării activităţii de gestionare a deşeurilor de echipamente electrice şi electronice în mod transparent, conform OM 1494/2016, Anexa 1, art. 17, lit. d);
•	respectarea obligației de percepere  a acelorași contribuții în relația cu toți producătorii pentru care implementează răspunderea extinsă a producătorului, conform OM 1494/2016, Anexa 1, art. 17, lit. h).
	Confirmare in Raportul de audit operational
	4p
	

	7.
	Dovada afișării și respectării listei de tarife actualizate pe site-ul organizaţiei autorizate să implementeze obligaţiile privind răspunderea extinsă a producătorului, conform OM 1494/2016, Anexa 1, art. 17, lit. e) și f) și Anexei 1b. 
	Confirmare in Raportul de audit operational.
Verificarea listei existente și confruntarea cu cele constatate în rapoartele de audit și/sau în teren (de exemplu, existența vreunei sesizări de neconformare depuse la autorități).
	2p
	

	8.
	Dovada afișării listei de producători actualizate pe site-ul organizaţiei autorizate să implementeze obligaţiile privind răspunderea extinsă a producătorului, conform OM 1494/2016, Anexa 1, art. 17, lit. g).
	Confirmare in Raportul de audit operational.
Verificarea listei existente și confruntarea cu cele constatate în rapoartele de audit și/sau în teren (de exemplu, existența vreunei sesizări de neconformare depuse la autorități).
	1p
	

	9.
	Dovada afișării procedurii de selectare a operatorilor de colectare și tratare DEEE pe site-ul organizaţiei autorizate să implementeze obligaţiile privind răspunderea extinsă a producătorului, conform OM 1494/2016, Anexa 1, art. 17, lit. m), pct. (v).
	Confirmare în Raportul de audit operational.
Verificarea existenței procedurii și verificarea conformării cu legislația în vigoare.
Certificare CNLEC.
	6p
	2p/ cerință

	10.
	Dovada respectării obligației de a gestiona eventualul profit sau excedent financiar anual obţinut, conform OM 1494/2016, Anexa 1, art. 17, lit. n).
	Confirmarea în Raportul de audit financiar conform ISA 805.
	2p
	

	11.
	Dovada respectării obligației de a constitui provizioane în vederea asigurării gestionării 100% a EEE finanţate de producătorii pentru care au preluat responsabilitatea, indiferent de momentul când acestea devin deşeuri, conform OUG 5/2015, art. 25, alin. 10, lit. c).
	Confirmarea in Raportul de audit financiar conform ISA 805 și/sau raport de audit operațional.
	2p
	

	12.
	Dovada respectării obligației de implementare, începând cu primul an de activitate, a obligaţiilor privind răspunderea extinsă a producătorului pentru toate cantităţile de EEE pentru care au preluat responsabilitatea, conform OUG 5/2015, art. 25, alin. 10, lit. d).
	Confirmarea in Raportul de audit financiar conform ISA 805.
	5p
	

	Criterii de evaluare referitoare la relația cu autoritățile competente 
	10p
	

	13.
	Dovada îndeplinirii obligației de a încheia contracte/parteneriate sau alte forme de colaborare, în condiţiile legii, cu autorităţile executive ale unităţilor administrativ-teritoriale, pentru colectarea separată a deşeurilor de echipamente electrice şi electronice, conform  OM 1494/2016, Anexa 1, art. 17, lit. m), pct. (ii)
	Analiza contractelor depuse – număr și cantități preluate, pe categorii și kg.
Minim 10 contracte din care au rezultat cantitati de DEEE colectate de la populatie  (UAT/salubritate, ADI) pentru organizațiile ce activează la nivel național, respectiv proporțional pentru cele cu activitate limitată regional.
	2p
	

	14.
	Dovada îndeplinirii obligațiilor referitoare la campanii de informare și educare, după cum urmează:
· Cofinanțarea, cu Ministerul Mediului, Apelor şi Pădurilor şi autorităţile administraţiei publice locale, de campanii de informare şi educare pentru a încuraja participarea populaţiei la colectarea DEEE şi pentru a-i încuraja să faciliteze procesul de reutilizare, tratare şi valorificare, conform OUG 5/2015, art. 35;
· desfășurarea anuală împreună cu autoritatea publică centrală pentru protecţia mediului, la solicitarea acesteia, de campanii de informare şi educare, conform OM 1494/2016, Anexa 1, art. 17, lit. b);
· promovarea de campanii de informare şi educare a publicului în cadrul contractelor, parteneriatelor sau al altor forme de colaborare încheiate cu asociaţiile de dezvoltare intercomunitară sau, după caz, cu autorităţile publice locale, conform OM 1494/2016, Anexa 1, art. 17, lit. m), pct. (iii).
	Evaluarea, din raportul operațional extern:
 - minim 4 campanii individuale sau în parteneriat (1 pct. pe campanie), derulate cu Ministerul Mediului, ADI-uri, APL-uri și alte instituții publice sau de interes public sau general (de exemplu, instituții de învățământ, de cult, asociații profesionale).


	4p
	

	15.
	Dovada respectării obligației organizaţiei autorizate să implementeze obligaţiile privind răspunderea extinsă a producătorului de a transmite, la solicitarea autorităţii publice centrale pentru protecţia mediului sau a unităţilor din subordonarea sau în coordonarea acesteia, informaţii referitoare la activitatea pentru care a obţinut licenţa de operare, în vederea elaborării de studii, statistici ori pentru monitorizarea respectării prevederilor privind protecţia mediului şi pentru respectarea obligaţiilor privind raportările către Comisia Europeană, potrivit legii, conform OM 1494/2016, Anexa 1, art. 17, lit. m), pct. (vi).
	Depunere copie a răspunsului/ răspunsurilor la solicitări.
	2p
	

	16.
	Dovada respectării obligațiilor organizaţiei autorizate să implementeze obligaţiile privind răspunderea extinsă a producătorului privind desfășurarea activității în aria geografică declarată, astfel:
· desfășurarea activităților prevăzute la OM 1494/2016, Anexa 1, art. 17, alin. (1), lit. m) numai în aria geografică declarată în care îşi desfăşoară activitatea, conform OM 1494/2016, Anexa 1, art. 17, alin. (3);
· declararea către Comisie a oricărei modificări a ariei geografice în care îşi desfăşoară activitatea, în cel mult 10 zile de la data modificării conform OM 1494/2016, Anexa 1, art. 17, lit. j).
	· Verificarea auditului operațional extern și a declarațiilor SIATD
· Copie după declarație depusă
	2p
	1p/cerință

	
	Total
	
	100p

